GABAY SA MGA MAGSISIMULA: Gabay para sa mga bagong residente at kung paano ang Pagbabangko sa CANADA. Lahat ng kailangan mong malaman para magsimula.
Masayang panahon ang pagdating sa bagong bansa ngunit ang pagkakaroon ng bagong bahay at bagong kultura ay kailangang may alam ka sa mga panibagong pamamaraan lalo na sa pananalapi at sa pagbabangko. Ang gabay na ito ay dinesenyo upang magbigay ng tamang impormasyon patungkol sa ilang pangunahing sistema ng pagbabangko sa Canada. May mga madalas na gamiting termino sa pagbabangko at ang pangunahing struktura ng sistemang pinansyal ng Canada at upang madaling maunawaan ang pagkakaiba ng bangko at Credit Union. Isaalang-alang na ito ay makakatulong sa pag-unawa ng mga simpleng pamamaraan ng pag-impok sa bangko at ang pera mo dito sa Canada. Pagbabangko 101 Ang sistema ng pagbabangko sa Canada ay itinuturing na isa sa pinakaligtas, mapagkakatiwalaan at pinakamatatag na sistema ng pagbabangko sa buong mundo. Ang alituntunin ng Gobyerno at matatag na sistemang legal at naglatag din sila ng mga paraan para masiguro na ang pera mo ay ligtas. May dalawang pangunahing uri ng institusyong pinansyal dito sa Canada: Chartered Banks at Credit Unions. Sa ilalim ng Konstitusyon ng Canada, and Chartered Banks o Bangko ay kinokontrol ng Federal o ng Gobyerno at ang Credit Union ay kinokontrol naman ng Probinsyal na uri ng institusyong pinansyal, nangangahulugan ito na bawat isa sa nabanggit ay kailangang sumunod sa striktong batas at pamamahala upang ang kaligtasan ng pera mo ay sigurado. Ang pagkakaiba ng mga bangko at Credit Unions ay ang Credit Union ay pagmamay-ari ng mga miyembro nito na may demokrasyang kontrol sa pamamaraan ng prinsipyo ng kooperatiba. Nangangahulugan kung ikaw ay maging miyembro ng Credit Union, idagdag pa ang serbisyo ng bangko, at malaking bagay na ikaw ay kasapi sa komunidad na may iisang layuning mapabuti ang iyong pamamahala ng sarili mong pera. Credit Unions sa Atlantic Canada, ay binuo ng katapatan, tiwala at pantay na pagpapahalaga. Ibinibigay namin ang serbisyong kailangan mo sa pagbabangko at nagbibigay din kami ng pagkakataon na maging parte ng komunidad at higit sa lahat na maranasan mo ang pagbabangko na may patutunguhan. Ang bawat desisyon na ginagawa ng Credit Union ay nakaugat sa tapat, mapagkakatiwalaan at pantay na turing, kung paano isangguni ang itinubo ng pera at kung paano ipaalam sa mga miyembro nito. ANO ANG PRINSIPYO NG KOOPERATIBA? Ang Credit Union ay negosyong pang kooperatiba na nangangahulugan na kapag nagbukas ka ng account sa amin, hindi ka lang kustomer kundi may parte ka sa pag-aari ng negosyo. Bawat tao na nagbukas ng bank account sa Credit Union ay itinuturing na may-ari ng negosyo. Ibig sabihin kung ang negosyo ay tumubo, may tubo ka din. Kabahagi ka kung paano patakbuhin ang negosyo at ang pera mo ay nakalagak ng lokal. May pananagutan kami sayo.
Glosari ng mga Termino ACCOUNT magsisilbing pagkakakilanlan ng iyong personal na account, bawat miyembro ng institusyong pinansyal ay may nakatalagang natatanging numero sa personal mong account. NUMBER: Ang pagsulat ng tseke, o digital na pondo at iba pa. Ito rin ay nagsisilbing pangunahing bank account ng karamihan. At maituturing na account sa pang araw- araw na transaksyon at pangangailangan. AUTOMATED TELLER MACHINE (ATM): Isang elektronik na terminal na ginagamit sa bawat pinansyal mong transaksyon tulad ng pagbayad ng mga bills, pagkuha ng pera at pagdeposito ng tseke. CREDIT CARD: Uri ng kard na maaaring gamiting pambayad sa paraang pautang. Maaari mo ring gamitin ang credit card para makakuha ng pera (tignan and Cash Advance). Ang credit card ay may nakalaang limitasyon at kaakibat na interes sa bawat pinamili kung hindi nabayaran ng buo sa loob ng nakalaang panahon o petsa para magbayad. BANK ACCOUNT: Ito ay katunayan ng iyong pakikipag-ugnayan sa bangko, o institusyong pinansyal para magdeposito, mag-impok at kumuha ng pera. BRANCH: Sangay ng bangko o Credit Union kung saang lugar ito nakatayo. CREDIT HISTORY: Ang rekord na nagpapakita ng iyong kakayahang makabayad sa iyong inutang. Ang rekord na ito ay ginagamit na basehan kung nakakabayad ka ng utang ng tama sa oras o sa nakalaang petsa at kung magkano pa ang natitirang balanse, at ipinapakita din nito ang limit ng mga produktong pwede mong makuha. CASH: pera o salapi. CASH ADVANCE: Perang kinukuha galing sa ATM o sa teller gamit ang Credit Card na ang interes ay ipinapatong mula sa araw ng pagkuha mo ng pera hanggang sa mabayaran mo ito ng buo. CHARTERED BANK/BANK: Isang institusyong pinansyal na ang pangunahing ginagampanan ay ang pagtanggap ng deposito at pagsasaalang- alang na ang pera mo at ng bawat organisasyon na hawak nila ay kailangang sumunod sa striktong regulasyon ng Gobyerno. CREDIT RATING: Iskor na binabase sa iyong Credit History upang maging gabay sa mga institusyong pinansyal o bangko para malaman kung maaari kang mabigyan ng pagkakataon na pautangin ng pera. Ipinapakita rin nito kung paano mo bayaran ang iyong inutang kahit nung matagal na at kung magkano pa ang utang mo at lalo sa lahat ng paraan ng paghawak mo sa limit ng pag-utang tulad ng credit cards. CREDIT REPORT: Ang dokumento na naglalaman ng iyong Credit History at kung ilan ang iyong credit score. Dito sa Canada ang credit report ay hawak ng dalawang ahensya, ang TransUnion at Equifax. CHEQUE o TSEKE: Uri ng kasulatan na ginagamit para sa institusyong pinansyal o bangko na magbigay ng pera galing sa kung ano ang nakapangalan na account. Ang Void Cheque ay kadalasang hinihingi sa mga sitwasyong-tulad ng Direct Deposit (directang pagdeposito ng pera) o Automatic Withdrawal (awomatik na pagkuha ng pera) mula sa employer, kompanyang pangpinansyal at iba pa. Ang iyong institusyong pinansyal o bangko ay kailangang magbigay sayo ng Blangkong Tseke o opisyal na kasulatan para sa iyong account upang magamit sa direct deposit at withdrawal. CHEQUING ACCOUNT: Uri ng account na pinaglalagakan ng pondo na maaaring gamitin CREDIT UNION: Isang pinansyal na institusyon na nagbibigay ng buong serbisyong pinansyal na pinamamahalaan ng batay sa modelo ng Kooperatiba. Ang kanilang serbisyo at produkto ay katulad din ng ibang bangko o institusyong pinansyal. DEBIT CARD: Tinaawag din itong Bank Card, ang kard na ito ay ginagamit para ma-akses ang iyong bank account sa sangay ng bangko o sa ATM. Ginagamit din itong pambayad sa iyong pinamili at direktang konektado sa iyong account at kung magkano ang pondo nito. Sa madaling sabi, ang debit kard ay maaaring gamitin katulad ng cash o anumang uri ng pananalapi sa ibang pinansyal na transaksyon. DEBT: perang inutang.
DIRECT DEPOSIT o DIREKTANG PAGDEPOSITO: Ang halaga ng pera na direktang ihinulog sa iyong bank account sa pamamaraang elektronik. MONEY TRANSFER/WIRE TRANSFER: Ito ay elektronikong paglipat ng pera sa pagitan ng institusyong pinansyal. Ang prosesong ito ay malaking tulong sa paglipat ng pondo kahit sa pagitan ng mg institusyong pinansyal at maging internasyonal. ELECTRONIC FUNDS TRANSFERS (EFT): Ang paglipat ng pera sa ibang account galing sa isang account gamit ang kompyuter o telepono/ selpon na kadalasang tinatawag na e-transfer. Ang EFT ay ang paggalaw ng pera sa pagitan ng dalawang account o parehong institusyong pinansyal o kaya naman paglipat ng pera galing sa isang institusyong pinansyal patungo sa ibang pinansyal na insitusyon. MORTGAGE: Uri ng pautang (ginagamit sa pagbili ng bahay o anumang ari-arian) na nagbibigay ng kapangyarihan sa nagpautang na maaaring kunin ang iyong biniling bahay o ari-arian kung sakaling ang iyong inutang ay di mo nabayaran sa nakatakdang panahon. FINANCIAL INSTITUTION o INSTITUSYONG PINANSYAL: Ang tawag sa credit union, bangko, trust company, brokerage o ano pa mang organisasyon na namamahala ng pinansyal na transaksyon na gumagamit ng cash o pera at mga produktong pinansyal tulad ng pagpapautang ng pera, pagbili ng bahay o investment . INTERNATIONAL BANK ACCOUNT NUMBER (IBAN CODE): Ang standard na pamamaraan ng pagtukoy kung saang lugar o parte ng mundo ipapadala ang pera. Ito ay kadalasang ginagamit sa Europa maging sa ibang bansa ay nagsisimula na ring gamitin ang sistemang ito (tulad ng SWIFT Code). INTERAC®: Isang Canadian network na nag-uugnay sa mga institusyong pinansyal at iba pang negosyo para gamitin sa elektronikong transaksyong pinansyal. Interac® ay nagsisilbing debit card dito sa Canada. PERSONAL IDENTIFICATION NUMBER (PIN): Ito ay kumbinasyon ng numero na personal mong gagamitin para malaman ang iyong pagkakakilanlan at upang mabuksan ang iyong account. Ang iyong PIN ay kinakailangang ikaw lang ang nakakaalam. REGISTERED RETIREMENT SAVINGS PLAN (RRSP): Isang uri ng savings plan (pag-impok) na kailangang nakarehistro sa Canada Revenue Agency (CRA) upang matulungan kang makaipon ng pera para sa iyong pag retiro. Ang na hinuhulog mo sa RRSP kasama ng iba mo pang income (pinagkukunan) ay lumalaki at tumutubo ng walang kaakibat ng buwis hanggang sa pag-withdraw mo ng iyong hinulog. SAVINGS ACCOUNT: Uri ng account kung saan maaari mong ihulog ang pera na kadalasang may katapat na interes kung magkano ang halaga ng pera sa iyong account. Pwede mong bawasan ang iyong savings account kahit anumang oras ngunit may kaakibat itong bayad depende sa bilang o dalas ng iyong transaksyon o pag-withdraw. INTEREST RATE: Ang porsyentong ginagamit para malaman kung magkano ang interes na kailangang bayaran. Ito rin ay nagsisilbing pangtukoy kung magkano na ang kailangang bayaran sa halaga ng nahiram mong pera o kaya ang interes na iyong tatanggapin galing sa iyong investment. SORT CODE: Kumbinasyon ng siyam (9) na numero na tamang institusyong pinansyal at ang sangay ng account kung magpapadala ng wire transfer. nagsisilbing pagkakakilanlan ng LINE OF CREDIT (LOC): Uri ng pautang na maaari mong gamitin para sa kailangan mong halaga ng pera, hanggang sa abot ng pinapayagang limit na halaga. LOAN: Klase ng pautang ng isang institusyong pinansyal na nagpapahintulot na magpahiram ng pera at kailangan mong bayaran ng may dagdag na interes batay sa napagkasunduang panahon o petsa. SWIFT CODE: Standard na paraan ng pagkilala kung saang lugar o bansa ang perang ipapadala (tulad ng IBAN Code) TAX FREE SAVINGS ACCOUNT (TFSA): Isang Uri ng savings plan na nakarehistro sa Canada Revenue Agency (CRA) na nagpapahinulot na maaari kang mag-impok ng pera o investment (tulad ng Guaranteed Investment Certificates - GIC o Mutual Funds). Maaari ka ring maglagak ng tamang halaga sa iyong TFSA bawat taon at ang limit ng perang iyong hinulog ay binabantayan ng Gobyerno. Ang pera na iyong nilagak sa TFSA at tumutubo ng walang kaakibat na buwis kahit na ito ay i-withdraw.
Canadian Currency (Pera ng Canada) Ang Canadian Dollar ay ang opisyal na pera ng Canada, ($) ito ang simbolo at ito ah hinanati sa isandaang sentimo (100 cents) . TYPES OF CURRENCY (Uri ng barya at pera) Limang Sentimo (5¢) Sampung Sentimo (10¢) Bente-singko Sentimo (25¢) Isang Dolyar($1) Dalawang Dolyar ($2) Limang Dolyar ($5) Sampung Dolyar ($10) Dalawampung Dolyar ($20) Limampung Dolyar ($50) Isandaang Dolyar ($100) Mabuting Paalala: CASH o PERA Kung ikaw ay may Sampung Libong Dolyar ($10,000) Canadian ay kailangang ipagbigay alam sa kinauukulan ang Canadian Border Services Agency (CBSA). Kailangan mong mag fill-up ng form at ilagay ang mga importanteng impormasyon. Di mo kailangang ibigay ang pera, kailangan mo lang sabihin na may ganyan kang halaga ng pera.
Pagiging Handa Isang malaking desisyon ang paglipat sa ibang bansa. Sa pagkakataong ito na kailangan mong gumastos ng malaking halaga sa kadahilanang dapat mong isaalang-alang ang iyong iiwanan at ang mga kailangan mo rin pagdating mo sa bago mong tirahan. O kaya naman sa sitwasyong biglaan ang iyong paglipat sa Canada na di ka handa. Kahit ano pa man ang iyong sitwasyon, kailangang isa-isahin ang mga hakbang na kailangang gawin lalo na ang iyong pinansyal na pangangailangan at maayos na pasunod-sunod upang mapagaan ang iyong buhay. Gumawa kami ng kaunting tseklis na maaaring makatulong sa pagsimula mo dito sa Canada. Isa o Dalawang Buwan (30-60 Days) bago ang iyong pagdating: Magsaliksik ng mga pagpipiliang bangko Makipag-ugnayan sa iyong presenteng bangko o insitusyong pinansyal at ipaalam ang iyong plano Kailangan ring may plano ka kung ipasasara mo ang iyong account/ o kaya ililipat mo ang iyong pera sa bago mong account Magsaliksik ka rin ng pagpipiliang credit card SA IYONG PAGDATING SA CANADA: • Tumawag at magpalista ng appointment sa napili mong institusyong pinansyal o bangko Magbukas ng account Magdeposito ng pera Magpalista ng pakikipagpulong sa eskpertong pangpinansyal Mag aplay ng credit card
Tumingin ng malapit na ATM sa iyong lugar At mag download ng mobile banking app MABUTING MALAMAN: PAGBA BADYET (BUDGETING) Ang mga produkto at serbisyo ay maaring mas mataas ang halaga (o mababa ng konti) kumpara sa iyong nakasanayan. Ang pagba badyet ay mabisang paraan, lalo kung ikaw ay mangingibang bayan at dun maninirahan. Ang pagkakaroon ng epektibong plano sa kung magkano ang iyong dapat gastusin sa loob ng isang buwan idagdag pa ang bayarin sa paglipat ng bansa ay makakatulong na mapagaan ang iyong pamumuhay.
Pagbuo ng Iyong Pinansyal na Rekord sa Canada Pagbuo ng Matatag na Iskor sa Pag-utang (Building Credit) Ang iyong pinansyal na sitwasyon ngayon pagdating mo ng Canada, ang pagsimula sa simula na magkaroon ng rekord pangpinansyal ay dapat isaalang-alang at kailangan mo itong patatagin ang grado ng pag-utang na batayan upang magkaroon ka ng magandang estadong pinansyal. Batay sa Glosari, ang rekord mo ng pag-utang (credit history) ay batayan ng iyong kapasidad na bayaran ang iyong inutang. Nasusukat din dito kung makakabayad ka ng bills ng tama sa oras, magkano ba ang matitira mong balanse at anong produktong pinansyal ang iyong kinuha na maaaring makapagpatibay ng iyong pinansyal na katayuan. Ang iyong credit rating ay binabase sa iskor ng iyong credit history at upang matulungan ang mga institusyong pinansyal na malaman kung ikaw ay papahintulutan na pahiramin o pautangin ng pera. Ang iskor mo ay base sa kung paano ka magbayad ng iyong utang kahit nung matagal na (nagbabayad ka ba ng tama sa oras o lagi kang lumalampas sa takdang petsa ng pagbayad?), magkano pa ang iyong utang at paano mo ginagamit ang iyong credit card (lagi mo bang sinasagad ang limit ng kard o kaya naman binabayaran mo ang iyong inutang buwan-buwan). Ngunit paano mo nga ba makakamit ang magkaroon ng matatag na pag-utang (good credit)kahit wala kang anumang utang? May mga mabisang paraan para makamit ito. KUMUHA NG SELPON o TELEPONO Ang pagkuha ng selpon ay magandang paraan bukod sa makakausap mo ang iyong mga kaibigan o kapamilya, makakatulong rin ito para makasimula kang makabuo ng iyong credit history. Maraming kumpanya ng selpon o nagbibigay ng serbisyo (provider) na nagpapahintulot sa mga may konti o wala pang rekord ng pag-utang, kailangan mo lang na bayaran ang iyong bill ng tama sa oras. Sa pagbabayad ng iyong bill na tama sa oras ay nagpapahiwatig ito kung gaano ka karesponsable sa iyong mga obligasyon. Sa paraang ito kung sakali na ikaw ay mangailangan ng pera o kaya gusto mong bumili ng bahay o ari- arian(mortgage), ang iyong pagiging responsable sa iyong mga obligasyon ay nagpapatunay ng iyong kakayahan na pautangin o maaprobahan. PAGBILI NG BAGAY NA HULUGAN (PAYMENT PLAN) Ang iyong pananalapi ay maaring mahigpit kung ikaw ay mangibang bansa. Ngunit ang mga pagbabagong ito ay kailangan mong harapin at kailangan mo ng isang bagay na may nakalaang plano ng pagbayad. Halimbawa, pagbili ng kagamitan sa bahay o kaya naman elektroniks (tulad ng laptop) na maaari mong kunin o bilhin na gumagamit ng plano ng pagbabayad o hulugan. Ang may hulugan ay mabisang paraan para makita ang iyong kakayahan sa pagbabayad ng utang. Parang katulad ng pagbabayad mo ng selpon bill ng tama sa oras, ang pagbabayad ng regular na hinuhulugan mong bagay ay nagpapakita ng iyong pagiging responsable sa iyong pananalapi. Sa mga mamimili, kailangang isaalang-alang: Ang maraming hulugan (payment plans) ay may kaakibat na interes at mga kondisyon. Kailangan basahin ng maigi ang mga nakasulat at kung maaring magtanong sa mga bagay na hindi gaanong naiintindihan bago bilhin ang produkto. MAG-APLAY NG CREDIT CARD Ang credit card ay malaking tulong kung pag-uusapan ang iyong pananalapi. Maraming kumpanya ng mga eroplano (airlines) ay tumatanggap lang ng bayad gamit ang credit card kung ikaw ay bibili ng tiket, makakatulong ito kung ikaw ay may planong bumisita sa iyong kamag-anak o sila ang bibisita sa iyo.
Sa pamamagitang ng pagbuo mo ng kakayahan mong mangutang (building credit), ang credit card ay mabisang paraan. Maraming pagpipilian na credit cards, kailangan pipili ka ng tamang kard para sa iyong pangangailangan at kakayahan ay hindi madali. Ang pag-aplay ng ilang credit card ng sabay- sabay ay hindi pwede. Kailangang isang beses lang sa bawat pagkakataon para may malaking posibilidad na maaprub ito. Pwede ka ring humingi ng payo sa isang ekspertong pangpinansyal upang matulungan kang pumili ng tamang credit card na para sa iyo. Ang pinaka dapat mong tandaan, na ang credit card ay mabisang pamamaraan kung tio ay ginagamit ng maayos at tama, dahil ito rin ang maglulubog sayo kung ikaw ay pabaya sa iyong obligasyon. LIMANG (5) BAGAY NA DAPAT TANDAAN SA PAGGAMIT NG CREDIT CARD: 1. Bayaran mo ng buo ang balanse bawat buwan. Di mo kailanagang gamitin ang iyong credit card kung di mo ito babayaran ng buo bago maidagdag ang interes. Sa ganitong paraan ang pagbuo mo ng kakayahang mangutang o pagkolekta ng rewards points ay mainam ng di ka magka problema. Karamihan ng credit cards ay may nakalaang panahon bago magpataw ng interes. 2. Kung sakali man na may balanse ka pa (nangyayari talaga yan) kailangan mong magbayad ng lampas sa minimum na hinihinging bayad, upang maiwasan na makapagbayad ka ng labis dahil sa ipinatong na interes at makakaapekto din ito sa iyong credit score, na maaaring makaapekto kung sakaling mangailangan ka ng pera sa mga susunod na panahon. 3. Pagbabayad ng tama sa itinakdang panahon. Karamihan ng mga taong gumagamit ng credit card sa unang pagkakataon ay kailangang tandaan ang petsa ng iyong pagbabayad - dahil ang pagbabayad ng lampas sa nakatalaganag panahon ay magdudulot ng negatibong epekto sa iyong credit history. 4. Ang pagkakaroon ng credit card ay nagpapagaan ng iyong pananalapi, ngunit kailangang mag- ingat sa paggamit nito lalo na sa paghihiram ng pera (cash advances). Dahil ang cash advance ay may kaakibat na interes, ibig sabihin sa oras na hindi mo naibalik ang iyong nahiram na pera sa credit card, sa bawat araw ay nagdadagdag ang babayaran mong interes mula dito. 5. Kailangan mong malaman at maintindihan bago ka lumagda sa isang kasunduan. Karamihan ng mga credit card ay may dinadagdag na interes na dalawampung porsyento (20%) sa mga binibili mo gamit ito. - kailangan mong maging mapanuri sa interes o mga nakasaad na kasunduan bago mo simulang gamitin ang credit card. Hindi madali ang manirahan sa ibang bansa dahil ikaw ay magsisimula sa simula. Ang pinakamahalaga mong tatandaan ay ang paghahanap ng institusyong pinansyal at eksperto sa aspeto ng pananalapi na maaari mong pagkatiwalaan upang matulungan ka sa paggawa ng mga pamamaraan kung paano ka magsisimula sa iyong credit history, sa bago mong tahanan. Pagwawakas Ang pagkakaroon ng tapat na komunidad ay isang magandang halimbawa na ang Credit Union ay lubos mong maaasahan at ito ang pagkakaiba ng ibang pinansyal na institusyon. Ang pagkakaroon ng matatag na komunidad ay ang pinaka importante, di nasusukat sa kung saan ka nanggaling kundi kung paano mo matutulungan at mapaunlad ang iyong sarili.
Ang komunidad ay nagbibigay ng kahulugan sa nakararami - sa credit unions ang adhikain ay ang suportahan ang mga tao at mga negosyong malapit sa mga lugar ng sangay nito. Ito rin ay nagsisilbi at handang umalalay sa mga nangangailangan ng di alintana kung miyembro ka man o hindi. Ang pagiging mabuting kapitbahay na handang tumulong at sumoporta ang kailangan ng karamihan. KOMUNIDAD NA PWEDE MONG LAPITAN Ang bayanihan ay pagtulong sa mga nangangailangan, may mga komunidad na maaaring lapitan kahit hindi institusyong pinansyal na tumutulong ng sobra pa sa inaasahan at ang mabuting serbisyo para sa bago mong tahanan. YMCA - YMCA Canada isang organisasyon na nakatutok sa pangkalusugan at ang kabuuang pangangailangan ng mga Canadians maging espiritual, sa isip at pangangatawan. Ang YMCA (minsan tinatawag na Y) ay may mga programa na para sa lahat ng edad at lalo na sa mga bagong residente ng Canada. ISANS (Immigrant Services Association of Nova Scotia) - ISANS ay isang organisasyon na may layuning tumulong sa mga bagong residente upang mapaghandaan ang magandang ng buhay sa Nova Scotia. Ito rin ay tumutulong at sumusuporta sa mga bagong lipat sa Nova Scotia. Association for New Canadians (Newfoundland) - ANC ay tumutulong sa mga bagong residente sa lahat ng paraang makakatulong sa mga ito, ginagawa nila ito sa loob ng mahigit apatnapung taon (40years). Immigrant Refugee Services Association (IRSA) - organisasyon na komprehensibong tumutulong maging online o offline para sa mga bagong residente ng Prince Edward Island (PEI). PEI Community Navigators - organisasyon na tumutulong sa mga bagong residente ng rural na bahagi ng Prince Edward Island. New Brunswick Multicultural Council (NBMC) - isang organisasyon na nagbibigay suporta sa mga immigrant-serving agencies sa buong probinsya ng New Brunswick. Public libraries - Halos lahat ng komunidad ng Atlantic Canada ay bahagi ng library network, kahit sa pamamagitan ng iisang sangay o kabuuang serbisyo ng mobile library. Maraming pampublikong aklatan ay nagbibigay ng mga klase, programa at mga workshops sa layuning mapagsilbihan at magkaroon ng koneksyon sa komunidad. Credit unions - Bilang tutok sa komunidad na uri ng institusyong pinansyal, ang credit union ay may maraming sangay sa buong rural at urban na komunidad sa buong Atlantic Canada. Maaari mong hanapin ang pinakamalapit na lokasyon ng sangay nila sa iyong lugar at simulan na ang magandang kinabukasan. Ang pagdating mo sa bagong bansa lalo dito sa Canada ay napakasayang pakiramdam. Kami ay nagagalak sa iyong bagong buhay at andito kami handang umalalay saiyo. MABUHAY ka!